ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องหลักเกณฑ์ วิธีการและเงื่อนไขการขออนุญาตและการอนุญาตให้เดินรถหมุนเวียน อาศัยอำนาจตามความในมาตรา ๓๙/๑ แห่งพระราชบัญญัติการขนส่งทางบก พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗คณะกรรมการควบคุมการขนส่งทางบกกลางกำหนดหลักเกณฑ์ วิธีการและเงื่อนไขการขออนุญาตและการอนุญาตให้เดินรถหมุนเวียนสำหรับการขนส่งประจำทางด้วยรถที่ใช้ในการขนส่งผู้โดยสารไว้ดังต่อไปนี้ข้อ ๑ ในประกาศนี้ผู้ได้รับใบอนุญาตประกอบการขนส่ง หมายความว่า ผู้ได้รับใบอนุญาตประกอบการขนส่งประจำทางด้วยรถที่ใช้ในการขนส่งผู้โดยสารนายทะเบียน หมายความว่า นายทะเบียนกลาง หรือนายทะเบียนประจำจังหวัดแล้วแต่กรณีข้อ ๒ ผู้ได้รับใบอนุญาตประกอบการขนส่งผู้ใดประสงค์จะขออนุญาตนำรถที่ได้รับอนุญาตประกอบการขนส่งในเส้นทางหนึ่งไปใช้ทำการขนส่งอีกเส้นทางหนึ่งที่ตนเป็นผู้ได้รับใบอนุญาตในลักษณะหมุนเวียนให้เป็นไปตามหลักเกณฑ์ดังนี้(๑)เส้นทางที่ขออนุญาตเดินรถหมุนเวียนต้องมีเหตุผลความจำเป็นและสามารถจัดการเดินรถหมุนเวียนได้อย่างสะดวกมีประสิทธิภาพ และไม่เกิดผลกระทบต่อประชาชนผู้ใช้บริการในเส้นทางใดเส้นทางหนึ่ง(๒) เมื่อนำรถไปใช้เดินรถหมุนเวียนในอีกเส้นทางหนึ่งแล้วต้องมีรถเหลือในเส้นทางเดิมไม่ต่ำกว่าจำนวนรถขั้นต่ำและต้องไม่กระทบต่อจำนวนเที่ยวของการเดินรถตามเงื่อนไขที่กำหนดไว้ในเส้นทางนั้น ๆ(๓) รถที่นำไปเดินหมุนเวียนต้องมีลักษณะและมาตรฐานเดียวกันกับรถที่กำหนดไว้ในเงื่อนไขใบอนุญาตประกอบการขนส่งเส้นทางที่นำไปใช้เดินรถหมุนเวียน(๔)รถในเส้นทางที่จะขออนุญาตนำไปใช้เดินรถหมุนเวียนในอีกเส้นทางหนึ่งต้องจดทะเบียนและชำระภาษีครบถ้วนถูกต้องข้อ ๓ การยื่นคำขอดำเนินการให้ผู้ได้รับใบอนุญาตประกอบการขนส่งที่จะนำรถไปใช้เดินรถหมุนเวียนยื่นคำขอตามแบบที่กำหนดไว้ท้ายประกาศนี้พร้อมด้วยหลักฐานดังต่อไปนี้ และได้รับอนุญาตก่อนที่จะนำรถไปใช้ทำการขนส่ง(๑) หนังสือรับรองการจดทะเบียนเป็นนิติบุคคล(๒) สำเนาทะเบียนรถที่ประสงค์จะเดินรถหมุนเวียนในกรณีผู้ได้รับใบอนุญาตประกอบการขนส่งมิได้มาดำเนินการด้วยตนเองต้องมีหนังสือมอบอำนาจให้ผู้อื่นมาดำเนินการแทนพร้อมแนบภาพถ่ายบัตรประจำตัวประชาชนของผู้มอบอำนาจและผู้รับมอบอำนาจเป็นหลักฐานประกอบด้วยข้อ ๔ ผู้ได้รับใบอนุญาตประกอบการขนส่งที่จะนำรถไปใช้เดินรถหมุนเวียนให้ยื่นคำขอต่อนายทะเบียน ที่จะนำรถไปใช้เดินหมุนเวียน ดังนี้(๑) ผู้ได้รับใบอนุญาตประกอบการขนส่งในเส้นทางหมวด ๑ และหมวด ๔กรุงเทพมหานคร ให้ยื่น ณ สำนักการขนส่งผู้โดยสาร กรมการขนส่งทางบก(๒) ผู้ได้รับใบอนุญาตประกอบการขนส่งในเส้นทางหมวด ๒ และหมวด ๓ให้ยื่น ณ สำนักการขนส่งผู้โดยสาร กรมการขนส่งทางบก(๓) ผู้ได้รับใบอนุญาตประกอบการขนส่งในเส้นทางหมวด ๑ และหมวด ๔ส่วนภูมิภาคให้ยื่น ณ สำนักงานขนส่งจังหวัดนั้น ๆข้อ ๕ เมื่อได้รับคำขอแล้วให้นายทะเบียนตรวจสอบเอกสารหลักฐานหากครบถ้วนถูกต้องและเป็นไปตามหลักเกณฑ์ที่กำหนดไว้ในข้อ ๒ ให้มีคำสั่งอนุญาตเป็นหนังสือโดยกำหนดระยะเวลาอนุญาตได้ครั้งละไม่เกิน ๙๐ วันและให้นายทะเบียนแจ้งการอนุญาตไปยังนายทะเบียนจังหวัดต้นทางและปลายทางทั้งเส้นทางเดิมและเส้นทางที่นำรถไปใช้เดินรถหมุนเวียนทราบด้วยหนังสืออนุญาตตามวรรคหนึ่งให้เป็นไปตามตัวอย่างท้ายประกาศนี้ข้อ ๖ ผู้ได้รับใบอนุญาตประกอบการขนส่งที่ได้รับอนุญาตให้เดินรถหมุนเวียนต้องปฏิบัติตามเงื่อนไขดังนี้(๑)แสดงหนังสืออนุญาตหรือสำเนาหนังสืออนุญาตไว้ที่ด้านหน้ารถตลอดเวลาที่นำรถไปใช้เดินรถหมุนเวียนเพื่อประโยชน์ในการตรวจสอบของเจ้าหน้าที่(๒) ติดป้ายแสดงชื่อเส้นทางและหมายเลขเส้นทางให้ถูกต้องตามเส้นทางที่เดินรถจริงบริเวณมุมซ้ายด้านล่างของกระจกกันลมหน้าโดยมีขนาดที่สามารถมองเห็นได้ชัดเจน(๓)จัดการเดินรถให้เป็นไปตามเงื่อนไขที่กำหนดไว้ในใบอนุญาตประกอบการขนส่งของแต่ละเส้นทางที่เดินรถหมุนเวียนข้อ ๗ ผู้ได้รับใบอนุญาตประกอบการขนส่งที่ฝ่าฝืนหรือไม่ปฏิบัติตามหลักเกณฑ์และเงื่อนไขที่กำหนดตามประกาศนี้ให้นายทะเบียนเพิกถอนการอนุญาตนั้นข้อ ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๑ เมษายน พ.ศ. ๒๕๕๘พงษ์ไชยเกษมทวีศักดิ์รองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลาง[เอกสารแนบท้าย]๑.คำขออนุญาตให้นำรถโดยสารประจำทางที่ได้รับอนุญาตให้ประกอบการขนส่งในเส้นทางหนึ่งไปทำการขนส่งอีกเส้นทางหนึ่งในลักษณะหมุนเวียน๒. หนังสืออนุญาต(ดูข้อมูลจากภาพกฎหมาย)ปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙๓ ง/หน้า ๓๗/๒๔ เมษายน ๒๕๕๘